techiaith/cofnodycynulliad_en-cy huggingface dataset:
English: Dog fouling, litter picking and fly-tipping are all very important issues, but I'm afraid I'm having to deal with much more serious issues of anti-social behaviour in my constituency. In particular, an individual out on bail awaiting sentence, it is thought, has been conducting threatening behaviour against people who have also been the subject of previous criminal damage to both the front and the side of their house. Clearly, this is extremely intimidating and perhaps not unrelated to the offence for which this person is yet to be sentenced. So, what conversations do you have with law officers about the need to ensure that somebody out on bail is not committing further offences while they're awaiting sentence?
Welsh: Mae baw cŵn, sbwriel a thipio anghyfreithlon i gyd yn faterion pwysig iawn, ond mae arnaf ofn fy mod yn gorfod ymdrin ag enghreifftiau llawer mwy difrifol o ymddygiad gwrthgymdeithasol yn fy etholaeth. Yn benodol, mae unigolyn allan ar fechnïaeth sy'n aros am ddedfryd, yn ôl y sôn, wedi bod yn ymddwyn yn fygythiol tuag at bobl sydd hefyd wedi dioddef difrod troseddol blaenorol i flaen ac ochr eu tŷ. Yn amlwg, mae hyn yn hynod fygythiol ac mae'n bosibl nad yw'n amherthnasol i'r drosedd y mae'r person yn aros i gael ei ddedfrydu amdani. Felly, pa drafodaethau rydych chi'n eu cael gyda swyddogion y gyfraith ynglŷn â'r angen i sicrhau nad yw rhywun sydd allan ar fechnïaeth yn cyflawni troseddau pellach wrth aros am ddedfryd?
English: Thank you for the question. It is not my intention to make statements about discussions I have had with law officers or to disclose the content of any such discussions. This is an established convention designed to preserve the confidentiality of those discussions and the relationships between law officers, and I look forward to your supplementary question.
Welsh: Diolch am y cwestiwn. Nid yw'n fwriad gennyf wneud datganiadau am drafodaethau a gefais gyda swyddogion y gyfraith neu ddatgelu cynnwys unrhyw drafodaethau o'r fath. Mae hwn yn gonfensiwn sefydledig a luniwyd i gadw cyfrinachedd y trafodaethau hynny a'r berthynas rhwng swyddogion y gyfraith, ac edrychaf ymlaen at eich cwestiwn atodol.
English: Thank you, Counsel General. You are slightly better on the supplementaries as well. So, I'll see if I can tempt you. Since I tabled this question, there's been a very important report from the Justice Committee of the House of Commons, which has a specific recommendation with regard to the work of the Court of Justice of the European Union following Brexit. It says very clearly that the Justice Committee recommends a continuing role for the Court of Justice of the European Union as a price worth paying to maintain the effective cross-border tools of justice.' Of course, this question relates to environmental justice and unlawful emissions. Can I ask, therefore, the Counsel General, first of all: does he welcome that report from the Justice Committee and see a continuing role for the court of justice as we leave the European Union to maintain those cross-border justice relationships? Can I secondly ask him what his advice would be as the Counsel General and the premier law officer in Wales to a Welsh citizen who is frustrated with the fact that Aberthaw power station continues to pump out illegal emissions, despite the European court having found the UK Government was in contravention back in last September?
Welsh: Diolch, Gwnsler Cyffredinol. Rydych chi ychydig yn well ar y cwestiynau atodol hefyd. Felly, caf weld os gallaf eich temtio. Ers i mi gyflwyno'r cwestiwn hwn, cafwyd adroddiad pwysig iawn gan Bwyllgor Cyfiawnder Tŷ'r Cyffredin, sydd ag argymhelliad penodol yn ymwneud â gwaith Llys Cyfiawnder yr Undeb Ewropeaidd yn dilyn Brexit. Mae'n dweud yn glir iawn fod y Pwyllgor Cyfiawnder yn argymell y dylai rôl Llys Cyfiawnder yr Undeb Ewropeaidd barhau fel pris gwerth ei dalu i gynnal offerynnau cyfiawnder trawsffiniol effeithiol. Wrth gwrs, mae'r cwestiwn hwn yn ymwneud â chyfiawnder amgylcheddol ac allyriadau anghyfreithlon. A gaf fi ofyn i'r Cwnsler Cyffredinol, felly, yn gyntaf oll: a yw'n croesawu'r adroddiad gan y Pwyllgor Cyfiawnder ac yn gweld rôl barhaus i'r Llys Cyfiawnder wrth i ni adael yr Undeb Ewropeaidd er mwyn cynnal y cysylltiadau cyfiawnder trawsffiniol hynny? Yn ail, a gaf fi ofyn iddo beth fyddai ei gyngor fel Cwnsler Cyffredinol a phrif swyddog y gyfraith yng Nghymru i ddinesydd Cymreig sy'n rhwystredig ynglŷn â'r ffaith fod gorsaf bŵer Aberddawan yn parhau i bwmpio allyriadau anghyfreithlon, er bod y Llys Ewropeaidd wedi canfod bod Llywodraeth y DU wedi tramgwyddo yn ôl ym mis Medi diwethaf?
English: Well, the Member will not be surprised to know that this question engages the established law officers' convention. However, the Welsh Government has made its position very clear: we have called for the rights of EU migrants already living in Wales to be guaranteed immediately.
Welsh: Wel, ni fydd yr Aelod yn synnu clywed bod y cwestiwn hwn yn amodol ar gonfensiwn sefydledig swyddogion y gyfraith. Fodd bynnag, mae Llywodraeth Cymru wedi gwneud ei safbwynt yn glir iawn: rydym wedi galw am warantu hawliau mewnfudwyr yr UE sydd eisoes yn byw yng Nghymru ar unwaith.
English: Well, I thank the Counsel General for confirming the Welsh Government's position, and I'm sure, like me, he has frequent, and I mean weekly, if not daily, contact with constituents who are very concerned, either that they themselves are EU citizens, or, particularly - in the cases I deal with - that their parents are. They are Welsh citizens, with parents who came sometime in the past, from Poland, or Germany, or whatever, and have not needed to regularise their citizenship, because they simply live here, within the European Union. I deprecate completely the way the UK Government has used these citizens - our citizens, the people who vote for us here, and have the right to vote for us as Assembly Members - in this way, as a bargaining chip. They need to be made to feel welcome in Wales, and need a clear message from the Welsh Government, at least, that their role in our Welsh public services, and their role as Welsh citizens, is treasured and enhanced here. What further work can the Welsh Government do, from a legal perspective, in particular, and with his work, in ensuring that everyone who lives in Wales is respected as a citizen, no matter where they come from, and that particular rights of EU citizens, especially, can be enshrined in the way that we work as an Assembly, and he as a representative of Welsh Government?
Welsh: Wel, diolch i'r Cwnsler Cyffredinol am gadarnhau safbwynt Llywodraeth Cymru, ac rwy'n siŵr, fel finnau, ei fod mewn cysylltiad yn aml, ac rwy'n golygu bob wythnos, os nad bob dydd, ag etholwyr sy'n bryderus iawn, naill ai eu bod hwy eu hunain yn ddinasyddion yr UE, neu'n benodol - yn yr achosion rwy'n ymdrin â hwy - fod eu rhieni'n ddinasyddion yr UE. Maent yn ddinasyddion Cymreig, gyda rhieni a ddaeth rywbryd yn y gorffennol, o Wlad Pwyl, neu'r Almaen, neu beth bynnag, ac nid ydynt wedi bod angen unioni eu dinasyddiaeth, oherwydd, yn syml iawn, eu bod yn byw yma, o fewn yr Undeb Ewropeaidd. Rwy'n gwrthwynebu'r ffordd y mae Llywodraeth y DU wedi defnyddio'r dinasyddion hyn - ein dinasyddion ni, y bobl sy'n pleidleisio drosom yma, ac sydd â hawl i bleidleisio drosom fel Aelodau Cynulliad - yn y modd hwn, fel testun bargeinio. Mae angen iddynt gael eu gwneud i deimlo'n gartrefol yng Nghymru, ac mae angen neges glir oddi wrth Lywodraeth Cymru, o leiaf, fod eu rôl yn ein gwasanaethau cyhoeddus yng Nghymru, a'u rôl fel dinasyddion Cymreig, yn cael ei thrysori a'i gwella yma. Pa waith pellach y gall Llywodraeth Cymru ei wneud, o safbwynt cyfreithiol yn benodol, a chyda'i waith ef, er mwyn sicrhau bod pawb sy'n byw yng Nghymru yn cael eu parchu fel dinasyddion, ni waeth o ble y dônt, a bod hawliau penodol dinasyddion yr UE, yn arbennig, yn gallu cael eu hymgorffori yn y ffordd y gweithiwn fel Cynulliad, a'r ffordd y mae ef, fel cynrychiolydd Llywodraeth Cymru'n gweithio?
English: Well, I think the first thing is it's very important that the Welsh Government does what, in fact, it has done, which is to clearly speak out on behalf of those Welsh citizens, those who may have come from other European countries, who live in Wales, have made their lives here, who work here, and who contribute so much to our economy and family. And that is set out very clearly in the Welsh Government's White Paper, which has gone to the UK Government, which is the subject matter of discussions. And I have absolutely no doubt whatsoever - it's a matter that the First Minister will consistently raise - that it sets out our position very clearly: The rights of EU migrants already living in Wales to remain should be guaranteed immediately and all who live here must be treated with equal respect. We call upon the EU to give a reciprocal guarantee to Welsh and UK citizens living in the EU.'
Welsh: Wel, rwy'n credu mai'r peth cyntaf yw ei bod yn bwysig iawn fod Llywodraeth Cymru yn gwneud yr hyn y mae wedi'i wneud, mewn gwirionedd, sef siarad yn glir ar ran y dinasyddion Cymreig hynny, y rhai sydd wedi dod o wledydd eraill yn Ewrop efallai, sy'n byw yng Nghymru, sydd wedi gwneud bywyd iddynt eu hunain yma, sy'n gweithio yma, ac sy'n cyfrannu cymaint at ein heconomi a'n teulu. Ac mae hynny'n cael ei nodi'n glir iawn ym Mhapur Gwyn Llywodraeth Cymru a anfonwyd at Lywodraeth y DU, ac sy'n destun trafodaethau. Ac nid oes gennyf unrhyw amheuaeth o gwbl - mae'n fater y bydd y Prif Weinidog yn ei grybwyll yn gyson - ei fod yn nodi ein safbwynt yn glir iawn: 'Dylid gwarantu ar unwaith hawliau mudwyr o'r UE sydd eisoes yn byw yng Nghymru i aros, a rhaid i bob un sy'n byw yma gael ei drin gyda'r un faint o barch. Rydym yn galw ar yr UE i roi gwarant cyfatebol i ddinasyddion Cymru a'r DU sy'n byw yn yr UE.'
English: Has the Counsel General seen the statement on the UK Government's website, which says that, When we do leave the EU, we fully expect that the legal status of EU nationals living in the UK, and that of UK nationals in EU member states, will be properly protected.' And, therefore, the attempt by Simon Thomas to create fear in the minds of those who he described as victims is entirely unwarranted, and, actually, he is part of the problem, not part of the solution. Can I also ask the Counsel General for his opinion on the effect of the 1969 Vienna Convention on the Law of Treaties in this respect? It's my understanding that it provides that any rights that have been acquired prior to a country withdrawing from a treaty are preserved subsequently, and that any rights and obligations that are only going to be affected are only prospective and not retrospective.
Welsh: A yw'r Cwnsler Cyffredinol wedi gweld y datganiad ar wefan Llywodraeth y DU, sy'n dweud, Pan fyddwn yn gadael yr UE, rydym yn disgwyl y bydd statws cyfreithiol dinasyddion yr UE sy'n byw yn y DU, a dinasyddion y DU sy'n byw yn aelod-wladwriaethau'r UE, yn cael eu diogelu'n briodol. Ac felly, mae'r ymgais gan Simon Thomas i greu ofn ym meddyliau'r rhai a ddisgrifiodd fel dioddefwyr yn gwbl ddiangen, ac mewn gwirionedd, mae'n rhan o'r broblem, nid yn rhan o'r ateb. A gaf fi hefyd ofyn i'r Cwnsler Cyffredinol am ei farn ar effaith Confensiwn Fienna ar Gyfraith Cytuniadau 1969 yn hyn o beth? Yn ôl yr hyn rwy'n ei ddeall, mae'n datgan bod unrhyw hawliau a gafwyd cyn i wlad dynnu'n ôl o gytuniad yn cael eu cadw wedi hynny, ac mai rhagweledol yn unig fydd unrhyw hawliau a rhwymedigaethau a gaiff eu heffeithio, ac nid ôl-weithredol.
English: I'll deal with that latter point first with regard to the Vienna convention. Can you confirm that it's section 70 of the convention that you're referring to - or don't you know?
Welsh: Rwyf am ymdrin â'r pwynt olaf yn gyntaf, ynglŷn â chonfensiwn Fienna. A allwch gadarnhau mai at adran 70 o'r confensiwn y cyfeiriwch - neu efallai nad ydych yn gwybod?
English: I will tell you then: it is, in fact, section 70 of the convention. It has been the subject matter of legal consideration, and, of course, it is a convention that applies inter-member states. It does not accrue and give rights. It was part of the mythology, in fact, that was raised during the Brexit debate that, somehow, this would not be an issue, but all the leading legal opinion on this is that, not only is it a matter for member states, it does not convey those rights and would not be enforceable through the UK courts. In respect of the point that was raised with regard to the UK Government's position of fully expecting those rights to be honoured, that means that the UK Government is raising the possibility - and this is a concern that those individuals have - that they might not be respected. If the UK Government wants to take the moral high ground, and fully expects all these rights to be honoured, perhaps what we should do is take the position in respect of our own citizens and just do what is right, what is honourable and what is moral in respect of European Union citizens who live in Wales, instead of using them as bargaining chips.
Welsh: Fe ddywedaf wrthych felly: adran 70 o'r confensiwn yw hi mewn gwirionedd. Mae wedi bod yn destun ystyriaeth gyfreithiol, ac wrth gwrs, mae'n gonfensiwn sy'n berthnasol i aelod-wladwriaethau. Nid yw'n cronni ac yn rhoi hawliau. Roedd yn rhan o'r fytholeg, mewn gwirionedd, a gododd yn ystod y ddadl ar Brexit na fyddai hyn, rywsut, yn broblem, ond y farn gyfreithiol flaenllaw ar hyn yw, nid yn unig mai mater i aelod-wladwriaethau ydyw, nid yw'n trosglwyddo'r hawliau hynny, ac ni fyddai modd ei orfodi drwy lysoedd y Deyrnas Unedig. O ran y pwynt a godwyd mewn perthynas â safbwynt Llywodraeth y DU ei bod yn disgwyl i'r hawliau hynny gael eu hanrhydeddu, mae'n golygu bod Llywodraeth y DU yn creu posibilrwydd - ac mae hwn yn destun pryder i'r unigolion hynny - na chânt eu parchu, o bosibl. Os yw Llywodraeth y DU yn awyddus i hawlio'r tir uchel moesol, ac yn disgwyl i'r holl hawliau hyn gael eu hanrhydeddu, efallai mai'r hyn y dylem ei wneud yw arddel safbwynt ein dinasyddion a gwneud yr hyn sy'n iawn, yr hyn sy'n anrhydeddus a'r hyn sy'n foesol mewn perthynas â dinasyddion yr Undeb Ewropeaidd sy'n byw yng Nghymru, yn hytrach na'u defnyddio fel testun bargeinio.
English: My constituency contains representatives of every European country, with the possible exception of Luxembourg and Liechtenstein, and I can assure the Counsel General that this is not something that is being whipped up. It has led to a spike in derogatory remarks being directed at people who come from other European countries. I'm particularly concerned about those who've lived in this country for many years, who have brought up children in this country, who are British citizens, and yet face the prospect, at the moment, of being asked to leave this country even though this is where their families live. Could you tell us whether children have any rights in this situation and what is the right of their parents to continue to live in the same country with them?
Welsh: Mae fy etholaeth yn cynnwys cynrychiolwyr o bob gwlad yn Ewrop, ac eithrio, o bosibl, Lwcsembwrg a Liechtenstein, a gallaf sicrhau'r Cwnsler Cyffredinol nad ffrwyth dychymyg yw hyn. Mae wedi arwain at gynnydd sydyn yn y sylwadau difrïol sy'n cael eu cyfeirio at bobl sy'n dod o wledydd eraill yn Ewrop. Rwy'n arbennig o bryderus am y rhai sydd wedi byw yn y wlad hon ers blynyddoedd lawer, sydd wedi magu plant yn y wlad hon, sy'n ddinasyddion Prydeinig, ac eto sy'n wynebu'r posibilrwydd, ar hyn o bryd, o gael eu gorfodi i adael y wlad hon er mai dyma ble y mae eu teuluoedd yn byw. A allech ddweud wrthym a oes gan blant unrhyw hawliau yn y sefyllfa hon a beth yw hawl eu rhieni i barhau i fyw yn yr un wlad â hwy?
English: Could I say, in response to that, that I actually fully agree with the statement that was made by Marilyn Brown of UKIP on 'Sharp End' only a matter of weeks ago, that EU citizens living in Wales should be given full citizenship now, and should not be used as bargaining chips, so there's obviously a division within the position that UKIP has presented. Can I also say that, in respect of children - that, in many ways, is one of the most upsetting and distressing parts of this whole scenario? I, like Members, have had representations made by EU citizens who actually describe their family situation, their family circumstances. I had one in particular who was worried that he might have to leave, leaving his teenage son and his Welsh wife behind, because, despite having lived and worked in Wales for 40 years, he would lose his entitlement to be a citizen. I hope that those rights are protected, but for those individuals affected, the humiliating position of having been seen to be someone who suddenly has no rights of citizenship is just plain wrong and immoral, and the Welsh Government has urged the United Kingdom Government to think again on this. I would repeat that urge, and I'm sure that is the view of the overwhelming majority of Members of this Assembly.
Welsh: A gaf fi ddweud, mewn ymateb i hynny, fy mod mewn gwirionedd yn cytuno'n llwyr â'r datganiad a wnaeth Marilyn Brown o UKIP ar 'Sharp End' ychydig wythnosau'n ôl, y dylid rhoi dinasyddiaeth lawn i ddinasyddion yr UE sy'n byw yng Nghymru yn awr, ac na ddylid eu defnyddio fel testun bargeinio, felly mae'n amlwg fod anghytundeb o ran y safbwynt y mae UKIP wedi'i gyflwyno? A gaf fi hefyd ddweud, mewn perthynas â phlant - mai hynny, mewn sawl ffordd, yw un o'r pethau mwyaf annifyr a gofidus am yr holl beth? Rwyf fi, fel yr Aelodau, wedi derbyn sylwadau gan ddinasyddion yr UE sy'n disgrifio eu sefyllfa deuluol, eu hamgylchiadau teuluol. Roedd gennyf un yn arbennig a oedd yn poeni y gallai orfod gadael, gan adael ei fab, sydd yn ei arddegau, a'i wraig o Gymraes ar ôl, oherwydd, er eu bod wedi byw a gweithio yng Nghymru ers 40 mlynedd, byddai'n colli ei hawl i fod yn ddinesydd. Rwy'n gobeithio bod yr hawliau hynny'n cael eu gwarchod, ond i'r unigolion yr effeithir arnynt mae'r sefyllfa lawn cywilydd o gael eich ystyried yn rhywun nad oes gennych unrhyw hawliau dinasyddiaeth yn sydyn yn hollol anghywir ac anfoesol, ac mae Llywodraeth Cymru wedi annog Llywodraeth y Deyrnas Unedig i ystyried hyn eto. Carwn ailadrodd yr anogaeth honno, ac rwy'n siŵr mai dyna yw barn mwyafrif llethol Aelodau'r Cynulliad hwn.
English: Thank you for the question. The independence of the judiciary is fundamental to the rule of law. The Welsh Government rebuts very strongly any challenge to the integrity of our Welsh tribunals' judiciary. Their decisions are based on the evidence before them and are independent of the Welsh Ministers. The Member will be aware of the written statement that I issued yesterday.
Welsh: Diolch am y cwestiwn. Mae annibyniaeth y farnwriaeth yn ganolog i reolaeth y gyfraith. Mae Llywodraeth Cymru yn gwrthod unrhyw her i uniondeb barnwriaeth tribiwnlysoedd Cymru yn gryf iawn. Mae eu penderfyniadau'n seiliedig ar y dystiolaeth ger eu bron ac yn annibynnol ar Weinidogion Cymru. Bydd yr Aelod yn ymwybodol o'r datganiad ysgrifenedig a gyhoeddais ddoe.
English: I'm not only aware of it, but I'm going to quote from it now. Yesterday, in that statement, you said: It is equally important that our judicial institutions know that they command the confidence of the legislature'. How do you think this can be achieved?
Welsh: Nid yn unig fy mod yn ymwybodol ohono, rwyf am ddyfynnu ohono yn awr. Ddoe, yn y datganiad hwnnw, fe ddywedoch: 'Mae'r un mor bwysig i'n sefydliadau barnwrol wybod eu bod yn ennyn hyder y ddeddfwrfa'. Sut rydych chi'n credu y gellir cyflawni hyn?
English: I have accepted an urgent question under Standing Order 12.66, and I call on David Rees to ask the urgent question.
Welsh: Rwyf wedi derbyn cwestiwn brys o dan Reol Sefydlog 12.66, ac rwy'n galw ar David Rees i ofyn y cwestiwn brys.
English: I thank the Member for his question. I have had direct discussions with the UK prisons Minister regarding the proposed site for the development of the new prison at Port Talbot. This proposal has the potential to offer south Wales a modern, fit-for-purpose facility that concentrates on rehabilitation, making our communities safer.
Welsh: Diolch i'r Aelod am ei gwestiwn. Rwyf wedi cael trafodaethau uniongyrchol â Gweinidog carchardai'r DU ynglŷn â'r safle arfaethedig ar gyfer datblygu carchar newydd ym Mhort Talbot. Mae gan y cynnig hwn botensial i gynnig cyfleuster modern, addas i'r diben i dde Cymru, sy'n canolbwyntio ar adsefydlu, a gwneud ein cymunedau'n fwy diogel.
English: I thank the Member for his question and his interest on that, representing his constituents. Of course, many of the questions he has rightly raised require Ministry of Justice responses, but they are at very early stages. The statement that was issued by the Ministry of Justice was about the indication to consider building a prison in Neath Port Talbot, and those fundamental questions about the indirect consequences that the Member raises are things that will happen through both consultation and also the proper planning processes by the Ministry of Justice. My team will be engaging with the Ministry of Justice around these issues and, of course, I did visit HMP Berwyn in Wrexham. I think the nervousness of new institutions like this is one that galvanises communities, but I can assure the Member and I would urge him to go and have a look at HMP Berwyn to allay some of his fears. But some of the questions he raises with me today are right and proper, and he does deserve answers to them.
Welsh: Diolch i'r Aelod am ei gwestiwn a'i ddiddordeb yn hynny, wrth gynrychioli ei etholwyr. Wrth gwrs, mae llawer o'r cwestiynau y mae wedi'u gofyn, yn gywir, yn galw am atebion gan y Weinyddiaeth Gyfiawnder, ond mae'n ddyddiau cynnar iawn. Roedd y datganiad a gyhoeddwyd gan y Weinyddiaeth Gyfiawnder yn ymwneud â'r awgrym i ystyried adeiladu carchar yng Nghastell-nedd Port Talbot, ac mae'r cwestiynau sylfaenol hynny ynglŷn â'r canlyniadau anuniongyrchol y mae'r Aelod yn eu crybwyll yn bethau a fydd yn digwydd drwy ymgynghori yn ogystal â'r prosesau cynllunio priodol gan y Weinyddiaeth Gyfiawnder. Bydd fy nhîm yn ymgysylltu â'r Weinyddiaeth Gyfiawnder ynglŷn â'r materion hyn ac wrth gwrs, bûm yn ymweld â Charchar Berwyn yn Wrecsam. Rwy'n credu bod nerfusrwydd sefydliadau newydd fel hwn yn un sy'n ysgogi cymunedau, ond gallaf sicrhau'r Aelod, a byddwn yn ei annog i fynd i gael golwg ar Garchar Berwyn er mwyn tawelu rhai o'i ofnau. Ond mae rhai o'r cwestiynau y mae'n eu gofyn i mi heddiw yn gywir ac yn briodol, ac mae'n haeddu atebion iddynt.